Merčisonas

Merčisonas () – antra pagal ilgį upė Vakarų Australijoje.Murchison River, Kalbarri Visitor Centre. Nuoroda tikrinta 2020-12-22. Prasideda Robinsono kalnų pietiniame šlaite, teka per Jilgarno plynaukštę pietvakarių ir vakarų kryptimis ir įteka į Indijos vandenyną prie Kalbario miesto, apie 130 km į šiaurę nuo Džeraldtono. Ties žiotimis sudaro apie 18 km ilgio estuariją. Merčisono žemupiu per metus vidutiniškai prateka apie 192 mln. m³ vandens.Murchison River - Emu Springs, Water Information Reporting, Government of Western Australia, 2020-12-22.

Ilgis 780 km, baseino plotas apie 82 000 km². Upė papildoma lietaus tik aukštupyje, vasaros metu, todėl ilgesnį laiką būna nusekusi.

Žemupyje Merčisonas teka pro gilų slėnį, kuriame yra daug silūro periodo fosilijų. Slėnis yra Kalbario nacionaliniame parke. Didžiausi intakai – Roderikas ir Sanfordas, abu kairieji. Vienintelis miestas prie upės – Kalbaris.

Merčisono upę šiuo vardu, pagerbiant Škotijos geologą serą Roderiką Merčisoną, pavadino keliautojas Džordžas Grėjus, kuris upę atrado 1839 m.

 Šaltiniai 

Kategorija:Australijos upės
Kategorija:Vakarų Australija